text: Politiet efterlyser lille grå bil i forbindelse med voldtægt
  27 juli 2016 kl. 14.49
  Syd- og Sønderjyllands Politi søger nu hjælp fra borgere i jagten på en lille grå bil, som efterlyses i sagen om en voldtægt i Haderslev i juli måned.
  Efter en voldtægt af en ung kvinde lørdag den 16. juli i Haderslev efterlyser Syd- og Sønderjyllands Politi nu en lille grå bil. Ifølge politiet er der muligvis tale om en Kia Picanto, som stoppede foran asylcentret på Vilstrupvej 55 i Haderslev kl. 03.30. Bilen vendte ifølge vidner rundt på vejen og kørte tilbage mod Omkørselsvejen og centrum af Haderslev.
  Hvis nogen har oplysninger i sagen, bedes de ringe til Lokalpolitiet i Haderslev på 114.
  